**Օտո Ադո** (անգլ.՝ ‎Otto Addo, հունիսի 9, 1975(1975-06-09), Համբուրգ, Գերմանիայի Ֆեդերատիվ Հանրապետություն), գանացի ֆուտբոլիստ, հանդես է եկել որպես կիսապաշտպան։ Ներկայումս հանդիսանում է «Բորուսիա Մյոնխենգլադբախ» ֆուտբոլային ակումբի գլխավոր մարզչի օգնական։

Ակումբային կարիերա
------------------

Ադոն իր կարիերան սկսել է 1991 թվականին՝ Համբուրգում։ Խաղացել է տեղի «Բրամգելդեր» և «93 Համբուրգ» ակումբներում։ Հետագայում տեղափոխվել է «Հաննովեր 96», որտեղ խաղացել է Ջերալդ Ասամոյի և Ֆաբիան Էրնսթոնի հետ։ Այս թիմը ավելի քան 100 գոլի հեղինակ է, սակայն որակավորման փլեյ էֆում զիջել է «Էներգիին»։

1998 թվականին «Հաննովերը» վերջապես կարողացավ հասնել Երկրորդ Բունդեսլիգա։ Իր առաջին մրցաշրջանում Օտոն՝ մասնակցելով 30 հանդիպման, կարողացավ դառնալ 7 գոլի հեղինակ՝ դառնալով առաջնության լավագույն ֆուտբոլիստներից մեկը։ Մրցաշրջանի ավարտին նա տեղաոխվել է «Բորուսիա Դորտմունդ», 1999 թվականին ակումբի կազմում խաղացել է առնվազն 75 անգամ՝ դառնալով Գերմանիայի 2002 թվականի չեմպիոն։ Հանդես գալով ակումբում՝ Օտտոն վնասվածքներ է ստացել՝ երեք անգամ այդ ժամանակամիջոցում կտրել է խաչաձև կապանները։ 2002 թվականի մայիսի 8-ից «Բորուսիա»-ի կազմում Օտտոն մասնակցել է ՈւԵՖԱ-ի լիգայի գավաթի եզրափակիչին «Ֆեյենորդ»-ի դեմ, որը պարտվել է «Ֆեյենորդ» մարզադաշտում՝ Ռոտերդամում, 3։ 2 հաշով։

2003 թվականի սեպտեմբերի 24-ին ՈՒԵՖԱ-ի գավաթի առաջնությունում՝ «Ավստրիայի» դեմ խաղի ժամանակ, Ադոնը երրորդ անգամ վնասեց իր աջ ծունկը՝ հայտնվելով կարիերան ավարտելու վտանգի առաջ։ Այս վնասվածքի պատճառով ֆուտբոլիստը կորցրեց ամբողջ 2004 թվականը, վերադարձավ միայն 2005 թվականի հունվար ամսվա վերջերին՝ մասնակցելով «Բորուսիա Մյոնխենգլադբախ»ի դեմ կայացած հանդիպմանը։ 2005/2006 թվականին նա տեղափոխվեց «Մայնց 05»

2007 թվականի օգոստոսի 9-ին Ադոնը պայմանագիր ստորագրեց իր հարազատ ակումբի՝ «Համբուգի» հետ։ 2007/2008 մրցաշրջանում թիմի հիմնական կազմում անցկացրեց 4 հանդիպում։ Մրցաշրջանի ավարտից հետո հայտարարեց իր կարիերայի ավարտի մասին։

Միջազգային կարիերա
------------------

Չնայած Ադոն ծնվել է Գերմանիայում, նա ուներ Գանայի քաղաքացիություն, այդ իսկ պատճառով հանդես էր գալիս նրա ազգային հավաքականում։ Դեբյուտային հանդիպումը կայացել է 1999 թվականի փետրվարի 28-ին, Էրիթրեայի ազգային հավաքականի դեմ խաղում։ Առաջին առաջնությունը, որին Ադոն հրավիրվել և մասնակցել է, Աֆրիկայի ազգերի առաջնությունն էր՝ 2000 թվականին։ 2006 թվականի աշխարհի առաջնությունում՝ Չեխիայի դեմ խաղում, Ադոն խաղադաշտ դուրս եկավ որպես աջ կիսապաշտպան (2:0)։ Բացի այդ, նա նաև փոխարինման է դուրս եկել ԱՄՆ-ի դեմ կայացած հանդիպման ժամանակ։

Մարզչական կարիերա
-----------------

Կարիերայի ավարտից հետո Ադոնը սկսեց իր մարզչական կարիերան՝ «Համբուրգի» պատանեկան հավաքականում, որպես մարզչի օգնական։ 2010/11 մրցաշրջանում դարձավ ակումբի գլխավոր մարզիչը։ 2012 թվականի ապրիլից մինչև մայիս ֆուտբոլային մարզչի դասեր է անցել, որից հետո՝ 2012 թվականի մարտի 27-ին ստացել է ֆուտբոլային մարզչի հավաստագիր։

2013 թվականի սեպտեմբերի 17-ին Տորստեն Ֆինքի հեռացումից և Ռոդոլֆո Կարդոսոյի նշանակումից հետո Ադոնը դարձավ թիմի գլխավոր մարզչի պաշտոնակատարը։ «Վերդեր» 0:2 «Համբուրգ» պարտությունից հետո կարողացավ 1:0 հաշվով հաղթել «Գրոյթերային», որից հետո վերադարձել է թիմի պատանեկան ակումբ։ 2014/2015 մրցաշրջանից հետո նոր պայմանագիր չի կնքել։

2014 թվականին՝ աշխարհի առաջնության ժամանակ Բրազիլիայում Աշխարհի առաջնությունում եղել է Գանայի ազգային հավաքականի գլխավոր սկաուտ։

Ձեռքբերումներ
-------------

Բորուսիա Դորտմունդ
* Գերմանիայի առաջնություն (1)։ 2001/2002
* ՈՒԵՖԱյի գավաթի առաջնության **ֆինալիստ** (1)։ 2001/2002

Բնութագիր
---------

Ադոն ուժեղ է մեկ-մեկ խաղի ժամանակ։ Ուներ լավ ֆիզիկական տվյալներ։ Համարվում էր ունիվերսալ կիսապաշտպան, քանի որ կարողանում էր հանդես գալ երկու եզրերում։ Նրա հիմնական հմտությունը գնդակը հիասքանչ վարելն է։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. ↑  «Feyenoord seal Uefa Cup win». BBC. 8 мая 2002. Վերցված է 2017 թ․ հուլիսի 17-ին.
5. ↑  «Otto Addo's Injury Not Career Threatening». Ghanaweb. 30 сентября 2003. Վերցված է 2017 թ․ հուլիսի 17-ին.
6. ↑  «Addo's career under threat after injury». Ghanaweb. 25 сентября 2003. Վերցված է 2017 թ․ հուլիսի 17-ին.
7. ↑  «Hamburg in shock Addo swoop». BBC. 9 августа 2007. Վերցված է 2017 թ․ հուլիսի 17-ին.
8. ↑  «Otto Addo living the dream with Ghana». Ghanaweb. 2006 թ․ հունիսի 18. Վերցված է 2006 թ․ հունիսի 18-ին.
9. ↑  «Otto Addos Traumturnier». *abendblatt.de* (Deutsch). Վերցված է 2010 թ․ հոկտեմբերի 11-ին.`{{cite web}}`: CS1 սպաս․ չճանաչված լեզու (link)
10. ↑  «"Deutschland ist klarer Favorit"». *hsv.de* (Deutsch). Արխիվացված է օրիգինալից 2010 թ․ օգոստոսի 17-ին. Վերցված է 2010 թ․ հոկտեմբերի 11-ին.`{{cite web}}`: CS1 սպաս․ չճանաչված լեզու (link)
11. ↑  «Otto Addo ist Fußball-Lehrer». Արխիվացված է օրիգինալից 2013 թ․ մարտի 31-ին. Վերցված է 2017 թ․ հոկտեմբերի 29-ին.
12. ↑  «25 Kandidaten für Fußball-Lehrer-Lehrgang ausgewählt "Wie schon beim vorangegangenen Lehrgang gehören dazu zahlreiche ehemalige Bundesligaspieler wie Jörg Böhme, Otto Addo und Ante Covic. "». Արխիվացված է օրիգինալից 2013 թ․ սեպտեմբերի 9-ին. Վերցված է 2015 թ․ օգոստոսի 29-ին.
13. ↑  Der HSV trennt sich von Thorsten Fink Արխիվացված 2013-09-17 archive.today
14. ↑  «Petrowsky übernimmt zur neuen Saison die U19». Արխիվացված է օրիգինալից 2015 թ․ սեպտեմբերի 24-ին. Վերցված է 2017 թ․ հոկտեմբերի 29-ին.
15. ↑  «Otto Addo: "Ghana hat das Potenzial, Deutschland zu schlagen"». Արխիվացված է օրիգինալից 2016 թ․ հունիսի 3-ին. Վերցված է 2017 թ․ հոկտեմբերի 29-ին.
16. ↑  «2014 World Cup: Otto Addo and Stephen Appiah join Ghana's backroom staff». Արխիվացված է օրիգինալից 2016 թ․ օգոստոսի 15-ին. Վերցված է 2017 թ․ հոկտեմբերի 29-ին.
17. ↑  «Addo, Otto». worldfootballers.com. Արխիվացված է օրիգինալից 2013 թ․ դեկտեմբերի 25-ին. Վերցված է 2015 թ․ հունիսի 26-ին.

Արտաքին հղումներ
----------------

* Otto Addo — World Footballers Արխիվացված 2013-12-25 Wayback Machine

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · FootballDatabase.eu · Fussballdaten.de · Kicker.de · L’Équipe · National Football Teams.com · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · Գերմանական ֆուտբոլային միություն · ՖԻՖԱ |
|  |
| Բառարաններ և հանրագիտարաններ | Munzinger |

 |